входните и изходните критерии по член 4;
 ж)
 информацията по приложение VIII за експозиции, чиято стойност не е по-малка от 300 млн. евро, но е по-малка от 10 % от допустимия капитал на институцията — на тримесечие.
 ГЛАВА 4
 ФОРМАТ И ЧЕСТОТА, В СЪОТВЕТСТВИЕ С ЧЛЕН 101 ОТ РЕГЛАМЕНТ (ЕС) No 575/2013, НА СПЕЦИФИЧНИТЕ ЗАДЪЛЖЕНИЯ ЗА ОТЧИТАНЕ НА ЗАГУБИТЕ, ПРОИЗТИЧАЩИ ОТ КРЕДИТИ, ОБЕЗПЕЧЕНИ С НЕДВИЖИМИ ИМОТИ
 Член 12
 1. Всяко полугодие институциите представят на консолидирана основа според указанията в приложение VII информацията в приложение VI.
 2. Всяко полугодие институциите представят на индивидуална основа според указанията в приложение VII информацията в приложение VI.
 3. Всяко полугодие клоновете в друга държава членка също представят на компетентния орган на приемащата държава членка според указанията в приложение VII информацията в приложение VI с отношение към тях.
 ГЛАВА 5
 ФОРМАТ И ЧЕСТОТА НА ОТЧИТАНЕ НА ГОЛЕМИТЕ ЕКСПОЗИЦИИ, НА ИНДИВИДУАЛНА И КОНСОЛИДИРАНА ОСНОВА
 Член 13
 1. С оглед предоставянето, в съответствие с член 394, параграф 1 от Регламент (ЕС) No 575/2013, на информация за големите експозиции към клиенти и групи от свързани клиенти на индивидуална и консолидирана основа, всяко тримесечие институциите представят според указанията в приложение IX информацията в приложение VIII.
 2. С оглед предоставянето, в съответствие с последното изречение от член 394, параграф 1 от Регламент (ЕС) No 575/2013, на информация на консолидирана основа за двадесетте най-големи експозиции към клиенти и групи от свързани клиенти, всяко тримесечие институциите, за които се прилага трета част, дял II, глава 3 от Регламент (ЕС) No 575/2013, представят според указанията в приложение IX информацията в приложение VIII.
 3. С оглед предоставянето, в съответствие с член 394, параграф 2 от Регламент (ЕС) No 575/2013, на информация на консолидирана основа за десетте най-големи експозиции към институции и десетте най-големи експозиции към нерегулирани финансови субекти всяко тримесечие институциите представят според указанията в приложение IX информацията в приложение VIII.
 ГЛАВА 6
 ФОРМАТ И ЧЕСТОТА НА ОТЧИТАНЕ НА СЪОТНОШЕНИЕТО НА ЛИВЪРИДЖ, НА ИНДИВИДУАЛНА И КОНСОЛИДИРАНА ОСНОВА
 Член 14
 1. С оглед предоставянето, в съответствие с член 430, параграф 1 от Регламент (ЕС) No 575/2013, на информация за съотношението на ливъридж на индивидуална и консолидирана основа, на всеки три месеца институциите представят според указанията в приложение XI информацията в приложение X.
 2. Отчитаните данни отразяват методиката за изчисляване на съотношението на ливъридж или, в съответствие с член 429, параграф 2 от Регламент (ЕС) No 575/2013, като средноаритметичната стойност на месечните данни за тримесечие, или, ако компетентните органи са приложили дерогацията по член 499, параграф 3 от Регламент (ЕС) No 575/2013, като съотношение на ливъридж към края на тримесечието.
 3. Ако е изпълнено някое от посочените по-долу условия, институциите са задължени да предоставят информацията в приложение XI, част II, параграф 22 в следващия отчетен период:
 а)
 делът на дериватите по приложение XI, част II, параграф 15 надхвърля 1,5 %;
 б)
 делът на дериватите по приложение XI, част II, параграф 15 надхвърля 2 %.
 Прилагат се входните критерии по член 4 с изключение на буква б), когато институциите започват да предоставят информация от отчетната дата след тази